

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 940-04/24-01/05

URBROJ: 2170-6-5-2-06

Delnice, 19. prosinca 2024.g.

Na temelju članka 35. stavaka 2. Zakona o vlasništvu i drugim stvarnim pravima „Narodne novine“ 91/96, 68/98, 137/99, 22/00, 73/00, 114/01, 79/96, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 4. Odluke o gospodarenju zemljištem u vlasništvu Grada Delnica („Službene novine Grada Delnica“ 07/24 i 10/24), sve na osnovi temeljne Odluke Gradonačelnice Grada Delnica o raspisivanju javnog natječaja za prodaju nekretnine (šuma, u naravi građevinsko zemljište) u vlasništvu Grada Delnica od 19.11.2024. godine, na prijedlog Komisija za raspolaganje zemljištem u vlasništvu Grada Delnica od 09. prosinca 2024. godine, Gradonačelnica Grada Delnica donosi

**O D L U K U**

**o odabiru najpovoljnijeg ponuditelja**

**za prodaju nekretnine u vlasništvu Grada Delnica**

/šuma, u naravi građevinsko zemljište/

Članak 1.

Gradonačelnica Grada Delnica dana 19.11.2024. godine donijela je Odluku o raspisivanju javnog natječaja za prodaju nekretnine (šuma, u naravi građevinsko zemljište) u vlasništvu Grada Delnica, oznake k.č.br. 13950/87, upisane u zkul. 2539 k.o. Delnice II, površine 510 m2, koji je objavljen na web stranici te oglasnoj ploči Grada Delnica dana 21.11.2024. godine, istog dana kada je objavljena i obavijest o raspisivanju javnog natječaja u Novom listu.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), zemljište se nalazi u građevinskom području naselja Delnice, namjena je M-1 mješovita, pretežito stambena prema Urbanističkom planu uređenja građevinskog područja naselja Delnice, područja poslovne namjene K-1-1 i K-2-2 ( SN PGŽ 07/05, 23/11, SN GD 2/16 i 3/17)

Zemljište je opremljeno komunalnom infrastrukturom (nerazvrstana cesta, javna rasvjeta, oborinska odvodnja, fekalna kanalizacija), te postoji mogućnost priključka na vodovod, struju, te telekomunikacijsku mrežu.

Početna kupoprodajna cijena, tj. vrijednost zemljišta iznosi 13.400,00 €, sve prema Procjembenom elaboratu Vedrane Knežević, dipl.ing.građ., stalnog sudskog vještaka za graditeljstvo i procjenu nekretnina iz Ogulina, čija je oznaka broj elaborata PE-13/2022 od rujna 2022. godine te pozitivnog mišljenja Procjeniteljskog povjerenstva PGŽ od veljače 2023. godine.

Članak 2.

Rok za dostavu prijave za nadmetanje bio je 8 dana od dana objave u dnevnom tisku, tj. do 29. studenog 2024. godine.

Za navedenu nekretninu stigla je jedna formalno ispravna ponuda koju su dali Darko Grgurić, Delnice, Prilaz Doli II 16 i Toni Nikola, Delnice, Kralja Petra Krešimira IV 19, zaprimljena u pisarnici grada 28.11.2024. u 07,21 sati.

Procjena iznosi 13.400 eura, a ponuditelji nude 28.695,99 eura.

U ponudi je dostavljeno:

1.Potpisan „Zahtjev za sudjelovanje u javnom nadmetanju“ u kojem je navedeno ime i prezime natjecatelja i prebivalište (za fizičku osobu) te oznaka rednog broja zemljišta za koji se podnosi prijava, naziv banke i broj računa radi povrata jamčevine,

2.Dokaz o uplaćenoj jamčevini,

3.Preslike osobnih iskaznica (za fizičku osobu iz RH).

4.Potvrda nadležnog tijela Grada Delnica vezano uz nepostojanje dugovanja prema Gradu Delnicama,

5.Vlastoručno potpisanu suglasnost za fizičke osobe za obradu osobnih podataka.

Članak 3.

Ukupna kupoprodajna cijena od 28.695,99 eura umanjuje se za plaćeni iznos jamčevine u iznosu od 2.680,00 eura, što znači da su kupci dužni uplatiti još 26.015,99 eura na IBAN: HR9824020061806900005, model HR24 s pozivom na broj: 7757-OIB kupaca, u roku od 30 dana od dana sklapanja kupoprodajnog ugovora.

Uz kupoprodajnu cijenu, u roku od 30 dana od dana sklapanja kupoprodajnog ugovora, a kako je u javnom natječaju i navedeno, kupci još plaćaju:

a) Trošak izrade Parcelacijskog elaborata koji iznosi 1.095,00 eura,

b) Trošak izrade Procjembenog elaborata koji iznosi 125,00 eura,

c) Procijenjenu vrijednost drvne mase na panju koja iznosi 186 eura,

d) Troškove sklapanja i ovjere kupoprodajnog ugovora te

e) Porez na promet nekretnina.

Članak 4.

Ukoliko najpovoljniji ponuditelji odustanu od ponude ili ne sklope ugovor u propisanom roku gubi pravo na povrat jamčevine.

Nekretninama se raspolaže u stanju »viđeno-kupljeno«.

Rok zaključenja ugovora o kupoprodaji najkasnije je unutar 30 dana od odabira najpovoljnijeg ponuditelja.

Članak 5.

Ova odluka stupa na snagu danom donošenja i objaviti će se na web stranici Grada Delnica.

**Gradonačelnica Grada Delnica**

Katarina Mihelčić, dipl. ing. agr.